
LYHYET PERUSTELUT
EU on pitkään ollut globaali edelläkävijä kestävyys- ja yritysten huolellisuusvelvoiteasioissa ja sitoutunut ylöspäin suuntautuvaan lähentymiseen sosiaalisessa ja ympäristökestävyydessä sekä unionissa että maailmanlaajuisesti. Esimerkkejä tästä ovat kestävyysraportointia ja yritysten huolellisuusvelvoitetta koskevat direktiivit 2006/43/EY, 2013/34/EU, (EU) 2022/2464 ja (EU) 2024/1760, jotka loivat vankan pohjan yritysten kestävyysraportoinnille ja huolellisuusvelvoitteen toteuttamiselle. Näiden direktiivien yhdistelmällä varmistettiin muun muassa kestävyyttä ja riskejä koskevien tietojen saatavuus, joka on olennaisen tärkeää sekä sijoittajille että väärinkäytöksiä arvioiville kansalaisjärjestöille, tarjottiin yrityksille mekanismeja kehittää huolellisuusvelvoite- ja kestävyysprosesseja läpi arvoketjujensa ja taattiin parempi oikeussuoja haitoista kärsiville koko arvoketjussa. 
Komission nykyinen ehdotus uhkaa vesittää tämän vasta luodun kestävyysraportointi- ja huolellisuusvelvoitekehyksen keskeiset osat. Yritysten raportointivelvoitteiden yksinkertaistamisen tavoite on kunnioitettava ja siihen liittyvät toimet, kuten sähköinen raportointi ja ohjeiden käytön lisääminen, ovat tervetulleita. Yksinkertaistaminen ei voi kuitenkaan tarkoittaa laajamittaista sääntelyn purkamista, jolla muutetaan aiempien direktiivien tarkoitusta täysin. Jos lainsäädännön keskeisiä osia puretaan, seurauksena saattaa olla, että yrityksille aiheutuu sääntelyyn liittyvää epävarmuutta eikä vahinkoa kärsineiden oikeussuoja ei toteudu asianmukaisesti. Tämän lisäksi laadukkaiden, vertailukelpoisten ja tarkkojen kestävyystietojen saatavuus heikkenee, vaikka sijoittajat ja liikekumppanit kaipaavat nimenomaan tällaista tietoa. Erityisesti pk-yritysten suojeleminen liialliselta raportointivaatimusten rasitukselta on olennainen kysymys, mutta tavoitteen saavuttamiseksi on oltava helpompi ja tehokkaampi keino kuin voimassa olevan kestävyysraportointi- ja huolellisuusvelvoitekehyksen keskeisten osien purkaminen.
******
Työllisyyden ja sosiaaliasioiden valiokunta kehottaa asiasta vastaavaa oikeudellisten asioiden valiokuntaa ehdottamaan komission ehdotuksen hylkäämistä.

	1. Pakollisesta avoimuusrekisteristä tehdyn toimielinten välisen sopimuksen soveltamisalaan kuuluvat edunvalvojat

	Finnwatch
The Central Organisation of Finnish Trade Unions SAK
European Sustainable Investment Forum
European Trade Union Confederation ETUC
Akava, The Confederation of Unions for Professional and Managerial Staff in Finland
The Finnish Confederation of Professionals STTK
Finnish Development NGOs Fingo
United Nations Working Group on Business and Human Rights
European Coalition for Corporate Justice
Amnesty International
European Central Bank

Kun luettelossa mainitaan luonnollisen henkilön nimi ja/tai tehtävänimike, valmistelija vakuuttaa antaneensa kyseiselle henkilölle Euroopan parlamentin tietosuojaselosteen numero 484 (https://www.europarl.europa.eu/data-protect/index.do), jossa määritetään henkilötietojen käsittelyyn sovellettavat ehdot ja siihen liittyvät oikeudet.

